stanford-oval/wikipedia huggingface dataset:
מועדון ווינX: סוד הממלכה האבודה
דמויות ומדבבים

בגרסה העברית והאיטלקית רוב המדבבים המקוריים מהסדרה דיבבו גם בסרט, כאשר בגרסת הדיבוב העברי דיבוב דמותה של בלום נעשה על ידי ענת ארליך ולא על ידי עדי בן ישראל שדיבבה אותה בסדרה. הדיבוב העברי בוים על ידי אורנה כץ והופק על ידי מיכל בשירי, כאשר הוא נעשה בוידאופילם אינטרנשיונל ולא באולפני דאבי דאב, שם דובבה הסדרה.
| שם הדמות | מדבב/ת באיטלקית | מדבב/ת בעברית | מידע על הדמות |
| --- | --- | --- | --- |
| בלום | לטיציה סיאמפה | ענת ארליך | הפיה של אש בדרקון, בת זוגו של סקאי |
| פלורה | אילריה לטיני | אורלי תגר | הפיה של הטבע, בת זוגו של היליה |
| סטלה | פרלה ליברטורי | מירב דמארי | הפיה של השמש הזורחת, בת זוגו של ברנדון |
| ליילה | לאורה לנאי | רוני נדלר | הפיה של הגלים |
| טקנה | דומיטילה ד'אמיקו | ענבל שכנר | הפיה של הטכנולוגיה, בת זוגו של טימי |
| מוזה | ג'מה דונטי | אסתר אתי קסטרו | הפיה של המוזיקה, בת זוגו של ריבן |
| סקאי | מרקו ויויו | דניאל זילברשטיין | מומחה, הנסיך של ארקליון, בן זוגה של בלום |
| היליה | לאונרדו גרציאנו | אורי אומנותי | מומחה, בן זוגה של פלורה |
| ברנדון | ג'יאנפרנקו מירנדה | ניר חלמיש | מומחה, בן זוגה של סטלה |
| טימי | דייוויד פרינו | זיו מאיר | מומחה, בן זוגה של טקנה |
| ריבן | אמיליאנו קולטורי | גיל נתנזון | מומחה, בן זוגה של מוזה |
| בלדונה | מוניקה מיגליאורי | אורלי קטן | מכשפת הקרח והקור, אחת משלישיית המכשפות הקדומות |
| ליסיס | פסקואלה אנסלמו | שירילי דשא | מכשפת החושך וההיפנוזה, אחת משלישיית המכשפות הקדומות |
| ת'רמה | סינזיה וילרי | אורנה כץ | מכשפת הרוח והסופות, אחת משלישיית המכשפות הקדומות |
| מנדרגורה | סינזיה דה קרוליס | נורית בנאי קורן | השפחה של שלוש המכשפות הקדומות שבעלת צבא חרקים |
| פרגונדה | עמנואלה רוסי | ענת ניב | מנהלת בית ספר אלפיה |
| גריזלדה | פרנסה לומצ'י | אורלי קטן | הסגנית של המנהלת פרגונדה |
| פרופסור פלדיום | אלסנדרו בודוני | אסף אבידן | מורה לטבע ומחשבים בבית ספר אלפיה |
| פרופסור וויזגיז | לואיג'י פררו | דור צויגנבום | מורה לשינוי צורה בבית ספר אלפיה |
| האגן | רודולפו ביאנקי | מיכה אוזין סליאן | חרש החרבות של משמר האור |
| לורד ברטלבי | גבריאל לביא | צביקה שוורצברג | העוזר האישי של אוריטל ושומר ספר הגורל |
| מייק | רוברטו סרטומה | יורם יוספסברג | אביה המאמץ של בלום |
| וונסה | ברברה די בורטולי | אורית אמיר | אמא המאמצת של בלום |
בנוסף דיבבו בדיבוב העברי אלי לולאי בתור אוריטל, אביה הביולוגי של בלום, ליאנה עיון, עלמא היבש, נוי הדס והללי היבש בתור פיקסיות, ושרון שחל בתור סטורמי, אחת מבנות טריקס.
הפקה > פיתוח

בעונה הראשונה של הסדרה "מועדון ווינX", בלום, גיבורת הסדרה שגדלה בכדור הארץ, גילתה שהיא פייה ונסיכה שהממלכה שלה הוחרבה. איג'יניו סטראפי, יוצר הסדרה והסרט, רצה בהתחלה שבעונה השנייה בלום תשלים את סיפורה, תתאחד עם הוריה שנעלמו ותציל את ממלכתה, אך בהמשך הוא החליט לפתח את הקווים המשניים בסדרה ולהעביר את השלמת הסיפור למסך הגדול. כמו כן הוא רצה שהסרט ישמש כסיום הסדרה, אך עקב הצלחתה הוחלט להפיק לה עונות נוספות.
הפקה > כתיבה

סטראפי קיבל השראה לסיפורה של בלום מחברתו לכיתה במכללה, כאשר האופי של בלום מלווה מתכונות של אשתו, ג'ואן לי. בשיתוף עם סטראפי הסרט נכתב על ידי הניו יורקר שון מולינו שלקח חלק בכתיבת הסדרה, כאשר המוטיב שלו הוא שלכל אחד יש משהו שמייחד אותו ומעצב את אישיותו, לצד תהליך של התבגרות. כדי לזכות בלב הקהל, הסרט לא כלל רק תוכן ורגשות, אלא גם דיאלוגים, כדי שיראה כמו יצירה אמריקאית טיפוסית, כמו כן הוא כולל תשומת לב לדמויות הגבריות כדי שיהיה מעניין לכל המשפחה. סטראפי הדגיש שהסרט הוא אינו קומדיה כמו יצירות טיפוסית של חברת וולט דיסני ופיקסאר, אלא ז'אנר חדש של רומנטיקה לצד פעולה ופנטזיה. כתיבת תסריט הסרט נערכה כשנתיים.
הפקה > הנפשה

הפקת הסרט ארכה כשלוש שנים מרגע תחילת הפקתו ועד עריכתו האחרונה. מפגש ההפקה הראשון של הסרט התקיים בנובמבר 2005, כאשר חברת Rai Fiction השקיעה 2.5 מיליון יורו בהפקתו, שלדברי ראש החברה זה מקרה חריג ולכן החברה קיבלה זכויות לשדר את הסרט בטלוויזיה בהמשך עשר שנים. כדי להפיק את הסרט בהנפשה ממוחשבת, בשונה מהסדרה שהייתה בהנפשה מסורתית, חברת Rainbow S.p.A הקימה ברבעון הראשון של שנת 2006 את חברת הבת Rainbow CGI, שבהמשך שימשה להפקות נוספות בהנפשה ממוחשבת, ביניהן "היפה והגלדיאטור" ו-"44 חתולים". בחברה זו עבד צוות של 400 איש על הסרט, כאשר גם ב-Brain Zoo Studios האמריקאית עבד על הסרט צוות של 25 איש, וב-GDC International Limited הסינית עבד על הסרט צוות של כמאה איש. כל אנימטור הנפיש כ-0.2 שניות ל-2 שניות בכל יום, תלוי במרוכבות הסצנה. במהלך הנפשת הסרט, הוקמו קבוצות מיוחדות של מומחים שניסו להעביר לאנימטורים את רגשות של הדמויות בסצנות עליהם עבדו.
תהליך הנפשת הסרט היה ארוך ומסובך, עקב דמויות מרכזיות רבות ופירוטים רבים במראה, בעיקר המראה של הכוחות המכושפים. האנימטורים מספרים שהקושי הכי גדול היה לעצב את מראה השיער, שנחשב למאפיין מרכזי בהכרת הדמויות. העובדים על הסרט עבדו עליו יום ולילה, כאשר אחד מהם נרדם על הספה במסדרון האולפן והעיר אותו שוטר שחשב שהוא חסר בית. כמו כן, רצו להספיק לסיים את הפקת הסרט מוקדם כדי שיוקרן בבתי הקולנוע בתקופת חג המולד. סך הכל נעשו לסרט 4,000 רישומים ששורטטו כדי להמחיש 50 תצלומים ו-200 עיצובי דמויות, כאשר רוב העבודה נעשתה בתכנת Maya. הסרט מכיל כ-125,000 קטעים, המורכבים מיותר מחמישה מיליון שכבות.
הפקה > הפצה

במאי 2007 הסרט הוקרן למפיצים בינלאומיים בפסטיבל הקולנוע בקאן, שם הוא קיבל תאריך הקרנת בכורה. באוקטובר באותה שנה קטע באורך 35 דקות מתוך הסרט, שאורכו כ-85 דקות, הוקרן בפסטיבל הסרטים הבינלאומי ברומא, כאשר לפניו היה מופע הכולל שירים וריקודים שביצעו שחקניות שלבושות כמו בנות הווינX. הסרט הוקרן לראשונה בבתי הקולנוע באיטליה בדיבוב איטלקי ב-30 בנובמבר 2007 בהפצת 01 Distribution, כאשר בהמשך הוא הופץ במעל 21 מדינות שונות בדיבובים שונים, ביניהן גרמניה, צרפת, רוסיה, ספרד, לבנון וברזיל. בישראל הסרט הוקרן לראשונה בדיבוב עברי ב-17 ביולי 2008 בהפצת סרטי שפירא. בנוסף להפצת הסרט בבתי הקולנוע, הוא הופץ לצפייה ביתית ב-DVD ושודר ברשתות הטלוויזיה. באיטליה ה-DVD של הסרט הופץ בפברואר 2008 כאשר הוא כלל מספר בונוסים, ביניהם הצצה למאחורי הקלעים של הסרט וטריילר הסרט. ה-DVD של הסרט הופץ גם בישראל בדיבוב עברי על ידי NMC יונייטד אנטרטיינמנט.
כחלק משידור הסדרה לקהל האמריקאי בערוץ ניקלודיאון, הסרט דובב לאנגלית ושודר לראשונה בארצות הברית ב-11 במרץ 2012, כאשר בין המדבבים שבו נמצאים מולי קווין, רומי דמס, קקה פאלמר, מאט שייבלי, אדם גרגורי, דייוויד פאוסטינו, סם ריגל, צ'ארלי שלטר ואליזבת גיליס. בגרסת הסרט ששודרה בערוץ לא נכללו כל הסצנות.
מוזיקה

תקופה קצרה לפני הקרנת הבכורה של הסרט, הופץ הפסקול שלו בדיסק באיטליה ב-16 בנובמבר 2007. הפסקול כולל כ-7 שירים ואורכו כ-25 דקות, כאשר ששת השירים הראשונים שבו נכתבו ובוצעו על ידי אליסה רוסלי, שבהמשך עבדה על השירים בעונות שהופקו לאחר מכן לסדרה. בין השירים שכתבה וביצעה נמצא שיר הפתיחה של הסרט "Unica" שנחשב למוכר ביותר מהפסקול, כאשר הוא זכה לגרסאות נוספות ולקליפ בהנפשה ממוחשבת בכיכובן של בנות ווינX כלהקת רוק. כמו כן הוא הופץ כסינגל עם קליפ בגרסתו הטורקית על ידי להקת Hepsi, שלקחה חלק בביצוע השירים בדיבוב הסרט לטורקית. את השיר השביעי והאחרון שנמצא בפסקול, "All The Magic", כתבה וביצעה הזמרת האוסטרלית נטלי אימברוליה. אימברוליה דברה בחיוב על הסרט, וציינה שבנות ווינX מייצגות את התכונות החשובות שהיו לה כדי להצמיח את הקריירה שלה. היא גם ספרה שהיא רואה את בנות ווינX כמודרניות ובעלות אנרגיה ונחישות להתגבר על כל סכנה, שהן תכונות שחשובות להצלחה. בדיבוב העברי רק שלושה שירים בוצעו בעברית בביצוע אסתר אתי קסטרו ושאר השירים הושמעו בשפת המקור, דבר ששונה מהדיבוב העברי של הסדרה בו כל השירים בוצעו בעברית. חלק משירי הפסקול הופצו בפסקולים נוספים שיצאו לסדרה, והושמעו בעונה הרביעית שלה. השיר "Potere Di Enchantix" החליף את שיר שינוי הצורה של כוח המכושפות, והושמע במקומו במהלך העונות שיצאו לסדרה לאחר הסרט.
| Winx Club - Il Segreto Del Regno Perduto> מס' | Winx Club - Il Segreto Del Regno Perduto> שם | Winx Club - Il Segreto Del Regno Perduto> כותב(ים) | Winx Club - Il Segreto Del Regno Perduto> משך | Winx Club - Il Segreto Del Regno Perduto>  | Winx Club - Il Segreto Del Regno Perduto>  | Winx Club - Il Segreto Del Regno Perduto>  | Winx Club - Il Segreto Del Regno Perduto>  | Winx Club - Il Segreto Del Regno Perduto>  | Winx Club - Il Segreto Del Regno Perduto>  |
| --- | --- | --- | --- | --- | --- | --- | --- | --- | --- |
| 1. | Unica (אליסה רוסלי)   | אליסה רוסלי | 3:43 |  |  |  |  |  |  |
| 2. | Segui Il Tuo Cuore (אליסה רוסלי)   | אליסה רוסלי | 3:23 |  |  |  |  |  |  |
| 3. | Tu Puoi Credere In Te (אליסה רוסלי)   | אליסה רוסלי | 4:19 |  |  |  |  |  |  |
| 4. | A Un Passo Da Me (אליסה רוסלי)   | אליסה רוסלי | 3:43 |  |  |  |  |  |  |
| 5. | Potere Di Enchantix (אליסה רוסלי)   | אליסה רוסלי | 2:23 |  |  |  |  |  |  |
| 6. | Segui Il Ritmo (אליסה רוסלי)   | אליסה רוסלי | 3:31 |  |  |  |  |  |  |
| 7. | All The Magic (נטלי אימברוליה)   | נטלי אימברוליה | 4:47 |  |  |  |  |  |  |
| משך כולל: | משך כולל: | משך כולל: | 25:45 |  |  |  |  |  |  |
קבלה > רווחים

בשבוע הראשון של הקרנת הסרט באיטליה, הסרט הגיע למקום הראשון מבחינת רווחים בקופות עם כ-1,979,972 אירו. הסרט הרוויח סך הכל ממכירות הכרטיסים ברחבי העולם כ-16,688,332 דולר, מתקציב של 25 מיליון אירו, כאשר 6.78 דולר מתוכם הם ממכירות הכרטיסים באיטליה.
קבלה > הכרה

בשנת 2008 הסרט היה מועמד לפרס דוד דה דונטלו בקטגוריית האפקטים הוויזואליים הטובים ביותר, כאשר הוא הפסיד לסרט הלייב אקשן "The Girl by the Lake".
מדיה

כדי לקדם את הסרט בבתי הקולנוע, יצרו לו אתר אינטרנט שהיה זמין במספר שפות ברחבי העולם, ביניהן איטלקית, אנגלית, גרמנית, צרפתית ובולגרית. באתר היה ניתן לצפות בטריילר הסרט, לקרוא על הדמויות ותקציר העלילה, להוריד תמונות, לשחק במשחק של פאזלים ועוד. כמו כן הפיצו בובות צעצוע של הדמויות מתוך הסרט, ויצא לו אלבום מדבקות אספנות. הסרט גם עובד לסדרת ספרים בעלת עשרה כרכים, ולקומיקס שהופץ במספר מגזינים לצד פעילויות שונות.
המשך

הסרט הסתיים בסוף פתוח, דבר שרמז שיהיה סרט המשך. בשנת 2007, שעוד הסרט היה בהפקה, סטראפי החל לתכנן את סרט ההמשך, "מועדון ווינX: הרפתקה קסומה". לפי דבריו, הרעיון המרכזי של סרט ההמשך הוא שלכל דבר יש חיסרון ותמיד צריך להיות מוכנים אליו. בסרט זה, בלום, גיבורת הסרט, הגשימה את חלומה בכך שהתאחדה עם הוריה והממלכה. סרט ההמשך מראה מה קרה לאחר מכן, ואיך היא חיה כנסיכה: יש חוקים שמרניים, נימוסים ואיסור פתאומי על יחסיה עם סקאי, בן זוגה. סרט ההמשך הוקרן לראשונה בבתי הקולנוע באיטליה ב-29 באוקטובר 2010, ובישראל בדיבוב עברי ב-21 ביולי 2011. אחר סרט ההמשך הופק סרט נוסף, "מועדון ווינX: במעמקי הים הקסום", שהוקרן לראשונה בשנת 2014.
מכבי חולון (כדורגל נשים)

מכבי חולון נשים היא מועדון כדורגל מהעיר חולון שבישראל. הקבוצה שיחקה בליגת העל בכדורגל נשים החל מעונת 1999/2000 אך בתום עונת 2020/2021 ירדה לליגה הלאומית. מכבי חולון זכתה עד כה ב-9 גביעים (שיא ישראלי), מהם 8 ברציפות, החל מעונת 2002/2003 וב-6 אליפויות בליגה הבכירה.
היסטוריה

הקבוצה נוסדה בשנת 1999 והצטרפה לליגת הנשים החל מעונתה השנייה. בשנים הראשונות דשדשה הקבוצה בתחתית הטבלה אך לאחר התפרקות קבוצות הפועל ומכבי תל אביב בתום עונת 2001/2002, השחקניות הבכירות מקבוצות אלו ובראשן סילבי ז'אן הצטרפו לקבוצה.
בעונת 2002/2003 זכתה הקבוצה בדאבל ראשון כשהיא מקדימה את מכבי חיפה בשני המפעלים. מכבי חיפה התפרקה בעונה שלאחר מכן ושחקניות רבות ממנה הצטרפו לקבוצה. בעונה זו לא התקיימה ליגה סדירה ומכבי חולון זכתה בגביע המדינה.
הקבוצה הפכה לדומיננטית באופן מוחלט והחל מעונת 2004/2005 זכתה בחמישה דאבלים רצופים כשהיריבה העיקרית שלה על התארים היא קבוצת אס"א תל אביב. בגביע השמיני ברצף זכתה הקבוצה בעונת 2009/2010 אך בעונה זו הפסידה את האליפות לאס"א תל אביב.
בעונת 2012/2013 זכתה הקבוצה בגביע התשיעי שהיה גם התואר האחרון בו זכתה הקבוצה עד היום.
בעונת 2020/2021 לא הצליח המועדון להעמיד קבוצה ובסופו של דבר החליטה ההתאחדות להפסיק את פעילותה בעונה זו. בתום העונה ירדה לליגה הלאומית.
הופעות באירופה

בשנת 2006 שיחקה מכבי חולון בשלב הבתים של ליגת האלופות לנשים שהתקיים באוקראינה. מכבי חולון הוגרלה לבית עם אלופת אוקראינה - צ'רינגוב, אלופת קפריסין - א.י.ק קוקינוחוביאון פמגוסטה, ואלופת יוון, פאוק. את הטורניר החלה מכבי חולון עם תיקו 1-1 נגד אלופת יוון פאוק, סילבי ז'אן כבשה את השער למכבי חולון. במחזור השני של שלב הבתים פגשה מכבי חולון את הקבוצה החלשה בבית א.י.ק קוקינוחוביאון פמגוסטה, וניצחה אותה 5-0. סילבי ז'אן כבשה שלושער ופחימה סיון הוסיפה צמד. במחזור האחרון של שלב הבתים הפסידה מכבי חולון לאלופת אוקראינה צ'רינגוב בתוצאה 3-0, סיימה שנייה בבית והודחה מליגת האלופות לנשים.
תארים

אליפויות : 6
2002/2003, 2004/2005, 2005/2006, 2006/2007, 2007/2008, 2008/2009
גביעים : 9
2002/2003, 2003/2004, 2004/2005, 2005/2006, 2006/2007, 2007/2008, 2008/2009, 2009/2010, 2012/2013
הערות שוליים

↑  נשים: חולון השלימה דאבל, באתר וואלה, 27 במאי 2003
מפת כוכבים

מפת כוכבים מהמאה ה-17 מעשה ידי הקרטוגרף ההולנדי פרדריק דה ויט.
אטלס פרנזה המוצג במוזיאון הלאומי לארכאולוגיה של נאפולי
מפת כוכבים או מפת שמים היא מפה המתארת את מראה השמים בשעות הלילה תוך ציון מיקום הכוכבים, המזלות והגלקסיות כפי שהם מופיעים בשמי הלילה.
בדומה למפות של כדור הארץ, גם מפות אלה מחולקות באמצעות רשת קואורדינטות על מנת להקל על מציאת גרמי השמים השונים המופיעים במפות.
היסטוריה

מאז ראשית ההיסטוריה, ואף קודם לכן, בתקופות פרה היסטוריות, נעשה שימוש בגרמי השמים על מנת לאפשר ניווט בשעות הלילה. מפות אלה שימשו לאורך ההיסטוריה ככלי לצורכי ניווט.
היסטוריה > התקופה הפרה היסטורית

מפת הכוכבים הקדומה ביותר התגלתה בגרמניה בשנת 1979. מפה זו נוצרה על חט שנהב של ממוטה, ככל הנראה לפני כ-32,500 שנים לערך, ובה תגליף הדומה בצורתו לקבוצת הכוכבים אוריון.
מפה פרה היסטורית נוספת התגלתה על קיר מערת לאסקו שבצרפת, והציגה את קבוצת הכוכבים כימה. מפה זו צוירה ככל הנראה לפני כ-10,000 - 33,000 שנים.
מפת כוכבים נוספת, בת כ-21,000 שנים, התגלתה במערת לה טטה דו ליון שבה מצוירת קבוצת הכוכבים שור וייתכן שבסמוך לציור זה צוירה גם קבוצת הכוכבים כימה.
היסטוריה > העת העתיקה

מפת הכוכבים ההיסטורית הקדומה ביותר היא מפה שצוירה בתקופת המדינות הלוחמות בסין (476 - 221 לפנה"ס).
מיוון העתיקה (התקופה ההלניסטית) שרד העתק מהמאה השנייה של פסל של הטיטאן אטלס המחזיק על כתפיו את גלובוס כיפת השמים. פסל זה מתאר את גרמי השמים שהיו ידועים בתקופה זו, וכן מחלק את השמים באמצעות גריד על מנת לתת מיקום באמצעות קואורדינטות לגרמי השמים. על פי מיקום גרמי השמים ניתן להסיק כי הפסל המקורי התבסס על תצפיותיו של האסטרונום היווני היפרכוס, שנערכו לפני שנת 125 לפנה"ס.
מהתקופה הרומית שרד זודיאק דנדרה משנת 50 לפנה"ס - תגליף אבן הממוקם בתקרת מקדש דנדרה שבמצריים, המתאר את המזלות.
ה"אלמגסט", ספרו של האסטרונום היווני תלמי, שהתפרסם במהלך המאה ה-2 לספירה, וכלל 13 כרכים, נחשב ליצירת הפאר של האסטרונומיה היוונית, והציג גרסה משוכללת של המודל הגאוצנטרי לפיו כוכבי הלכת נעים סביב כדור-הארץ.
היסטוריה > ימי הביניים

המפה העתיקה ביותר ששרדה מתקופה זו היא מפת הכוכבים דונהואנג שהתגלתה במערות מוגאו שלאורך דרך המשי. במפה זו, משנת 705 לערך, שאורכה 210 ס"מ ורוחבה 24.4 ס"מ מתוארים 1,345 כוכבים.
מפת כוכבים נוספת מתקופה זו צוירה על ידי האסטרונום הפרסי עבד אל-רחמן א-סופי בשנת 964 אשר הייתה חלקו מספרו "ספר כוכבי השבת".
בתקופת שושלת סונג בסין יצר האסטרונום הסיני סו סונג אטלס ובו חמש מפות שבהן מפורטים 1,464 כוכבים. אטלס זה תוארך לשנת 1092, והיווה למעשה עדכון של ה"אלמגסט".
מפת הכוכבים האירופאית הקדומה ביותר היא ה-"De Composicione Spere Solide" אשר צוירה ככל הנראה בווינה שבאוסטריה, בשנת 1440.
היסטוריה > עידן התגליות

במהלך עידן התגליות נעשה שימוש רב במפות כוכבים לניווט ימי. מרבית מפות הכוכבים בתקופה זו התבססו על תצפיותיהם של המלחים ההולנדים פיטר דירקסון קייסר ופרדריק דה הוטמן משנת 1595, אשר היוו את הבסיס לגלובוס השמים אשר יצר ידוקוס הונדיוס בשנת 1601.
ראו גם

אסטרולוגיה
מזלות
לקריאה נוספת

צפריר קולת, אטלס השמים הישראלי, 2004 (הספר בקטלוג ULI)
הערות שוליים

↑  ד"ר דייוויד וייטהואס, התגלתה מפת הכוכבים הקדומה ביותר אתר חדשות ה-BBC, 21 בינואר 2003
↑  אתר חדשות ה-BBC.
| --- | --- |
בקרת זהויות :  NDL: 00570512  NKC: ph316204 
מפת כוכבים מעשה ידי האסטרונום הסיני סו סונג מ-1092.
מרגלת (סרט)

| --- | --- |

כרזת הסרט בעברית
 בימוי:  פול פייג 
 הופק בידי:  פיטר צ'רנין, פול פייג 
 תסריט:  פול פייג 
 שחקנים ראשיים:  מליסה מקארתי   ג'ייסון סטיית'האם   רוז ביירן   מירנדה הארט   ג'וד לאו   בובי קנאבלי   אליסון ג'ני
 מדבבים:  מלאני הינזה 
 מוזיקה:  תיאודור שפירו 
 צילום:  רוברט יאומן 
 מדינה:  ארצות הברית 
 חברת הפקה:  פוקס המאה ה-20 
 חברה מפיצה:  פוקס המאה ה-20
 שיטת הפצה:  וידאו על פי דרישה 
 הקרנת בכורה:  ארצות הברית 15 במרץ 2015   ישראל 4 ביוני 2015
 משך הקרנה:  120 דקות
 שפת הסרט:  אנגלית 
 סוגה:  סרט קומדיית פעולה 
 תקציב:  65 מיליון דולר אמריקני
 הכנסות:  235.7 מיליון דולר אמריקני
 הכנסות באתר מוג'ו:   susancooper
 פרסים:  פרס גלובוס הזהב לסרט הטוב ביותר - קומדיה או מוזיקלי (מועמדות)   פרס גלובוס הזהב לשחקנית הטובה ביותר - סרט קומדיה או מוזיקלי (מועמדות)
 אתר רשמי
 דף הסרט ב־IMDb
 
מרגלת (באנגלית: Spy) הוא סרט קומדיה-פעולה משנת 2015 שכתב וביים פול פייג ובכיכובם של מליסה מקארתי, ג'ייסון סטיית'האם, רוז ביירן, מירנדה הארט, בובי קנאבלי, אליסון ג'ני וג'וד לאו. הסרט עוקב אחרי הפיכתה של סוזן קופר (מליסה מקארתי), אנליסטית מגושמת ב-CIA למרגלת שטח שמנסה לסכל מכירה של פצצה גרעינית ניידת בשוק השחור.
הסרט הופק על ידי פייג וג'סי הנדרסון, פיטר צ'רנין וג'ונו טופינג. הסרט הוצג לראשונה ב-South by Southwest ב-15 במרץ ויצא לאקרנים ב-5 ביוני 2015. הוא קיבל שבחים ממבקרי הקולנוע והיה להצלחה בקופות. הוא הועמד לשני פרסי גלובוס הזהב: פרס גלובוס הזהב לסרט הטוב ביותר - קומדיה או מוזיקלי ופרס גלובוס הזהב לשחקנית הטובה ביותר - סרט קומדיה או מוזיקלי עבור מליסה מקארתי.
שחקנים

| --- | --- |
 מליסה מקארתי - סוזן קופר, הפרוטגוניסטית בסרט  רוז ביירן - ריינה בויאנוב, בתו של ראש תא טרור. בולגרייה מפונקת ועשירה והדמות השנייה בחשיבותה  ג'ייסון סטיית'האם - ריק פורד, סוכן חשאי שנוהג להקצין כל דבר ועניין והדמות השלישית בחשיבותה  ג'וד לאו - בראדלי פיין, מגדולי המרגלים ב-CIA  מירנדה הארט - ננסי ארטינגסטול, החברה הטובה ביותר של סוזן. מאופיינת בגובהה הרם ובמבטאה הבריטי  בובי קנאבלי - סרג'יו דה לוקה, האנטגוניסט הראשי של הסרט. ברוקר המוכר פצצה גרעינית ניידת לארגון טרור  אליסון ג'ני - איילין קרוקר, המשנה לראש ה-CIA והבוס של סוזן  פיטר סרפינוביץ' - אלדו, סוכן MI6 שמחזה לגבר איטלקי סוטה במסגרת עבודתו כסוכן:  מורנה בקארין - קרן ווקר, סוכנת כפולה ששיתפה פעולה עם האויב  ריצ'רד ברייק - סולסה דודייב, מנהיג בארגון הטרור אל-קאעידה שמתכוון לקנות מדה לוקה את הפצצה הגרעינית  נארגיס פאקרי - ליה, עובדת עם דה לוקה  ביורן גוסטפסון - אנטון, מאבטח שוודי של ריינה  50 סנט - בתפקיד עצמו  ורקה סרדוצ'קה - בתפקיד עצמה  ויל יאן לי - טימותי קראס, סוכן CIA  קרלוס פאנס - מת'יו רייט, סוכן CIA  מייקל מקדולנד - פטריק, האחראי על הציוד הטכני של ה-CIA
הערות שוליים

↑  SPY, באתר British Board of Film Classification
↑  The Director Paul Feig Prepares ‘Spy’ With Melissa McCarthy, באתר הניו יורק טיימס
↑  Spy, באתר Box Office Mojo
↑  'Spy' - Movie Review
| --- | --- |
בקרת זהויות :  MusicBrainz release group: 98d604e0-afec-4615-aede-5da1d3a7c334
מפלצת ים

ערך זה עוסק במפלצות החיות בים. אם התכוונתם למשמעות אחרת, ראו .
איור מ-1710 של הלווייתן המקראי.
מפלצות ים (באנגלית: Sea monster) הוא שם כולל למפלצות המצויות בימים ובאוקיינוסים לפי מגוון פולקלורים, יצירות ומעשיות. על פי כמה הגדרות גם בעלי חיים מוזרים החיים בימינו בימים נחשבים למפלצות ים.
בעבר יורדי ים רבים היו מספרים סיפורים על מפלצות מוזרות שפגשו וכך הולידו אגדות ומעשיות על מפלצות מסתוריות כמו דרקונים, בתולות ים ונחשי ים ענקיים. המפה העתיקה כרטא מרינה שייצר אולאוס מגנוס מלאה במפלצות ים אפשריות. כיום סיפורים אלה נדירים עקב היכולת להפליג בספינות ולצלם את יצורי הים השונים וכן מכיוון שרבים מיצורים אלה נחשבים למינים מוכרים שנראו כמפלצתיים ליורדי הים, כגון לווייתנים, תחשאים, צבי ים, דיונון ענק, דיונון עצום ודגים גדולים. למעשה, מבוססות מרבית מפלצות הים על יצורים אמיתיים כמו דגים גדולים, כלבי ים, לווייתנים ודולפינים, תמנונים ויצורי ים נכחדים כמו הפליוזאורים והמוזאזאוריים ששטו במימי הקרטיקון או הבסילוזאורוס של מימי האאוקן.
כיום, נוטים רוב האנשים שלא להאמין לסיפורים אלה, אף שהם מככבים בכמה ספרים וסרטי קולנוע. עם זאת, כמה קריפטוזואולוגים מנסים להוכיח את קיומם של אחרים, בעיקר של גלובסטרים מוזרים שנסחפים לחוף.
דוגמאות מפורסמות

הידרה, זוחל מרובה ראשים מהמיתולגיה היוונית
יורמונגנד, נחש ים ענק במיתולוגיה הנורדית שיכול היה להיכרך סביב כל כדור הארץ
קראקן, תמנון ענק שבאגדות שונות תפס צוללנים וגרר אותם למעמקים
המפלצת מלוך נס, מפלצת ש"נצפתה" באגם לוך נס שבסקוטלנד
אוגופוגו מאגמי קנדה
פרוטאוס מהמיתולגיה היוונית
טריטון מהמיתולגיה היוונית
סירנה מהמיתולגיה היוונית
האלה תיאמת של המיתולוגיה המסופוטמית
לווייתן מהמיתולגיה היהודית ומהמיתולוגיה האכדית
יצורי ים אמיתיים מופיעים בכמה סרטים כמפלצות מפחידות בין השאר ב-"20,000 מיל מתחת למים", עם כרישים ודיונוני ענק, "מובי דיק" ו"פינוקיו", שם המפלצת היא ראשתן גדול ראש, "מלתעות" בה מככב עמלץ לבן ענקי וסרטים וספרים נוספים.
ראו גם

כאוסקאמפף - מוטיב חוזר במיתולוגיות רבות, בהן מופיע מאבק בין גיבור לבין מפלצת (לעיתים מפלצת ימית) המייצגת את הרוע.
דרקון
מלחמת רוסיה–פולין (1605–1618)

מלחמת רוסיה–פולין, הייתה מלחמה בין רוסיה הצארית לאיחוד הפולני ליטאי שהתרחשה בין השנים 1605–1618.
רוסיה סבלה מתקופת הצרות לאחר מותו של פיודור הראשון ב-1598, שבמהלכה סבלה מחוסר יציבות פוליטית ומאבק ירושה אלים עם ירידתה של שושלת רוריק מהשלטון. אצולת השלכטה הפולנית ביקשה לנצל את תקופת הצרות ברוסיה, להשפיע על אצילי בויאר ולהתערב בסכסוך הפנים רוסי לטובת דמיטרי הכוזב ונגד בוריס גודונוב ווסילי שויסקי. באופן רשמי בשנת 1605 האיחוד הפולני-ליטאי לא היה במצב מלחמה עם רוסיה ומצב מלחמה הוכרז רק בשנת 1609.
בתחילת המלחמה הכוחות הפולנים נחלו מספר הצלחות ונסיך פולני אף הוכרז כצאר רוסי. ב-1610 ניצחו הפולנים בקרב קלושינו. הצבא הרוסי נמלט משדה הקרב ולמעשה לא היה יכול להמשיך במאבק המזוין. תוך זמן קצר וסילי שויסקי סולק מהשלטון. השלטון הועבר למועצה בויארית שנשבעו למלך פולין ונתנו לסטניסלאב ז'ולקבסקי להיכנס למוסקבה. וסילי שויסקי ואחיו הועברו לוורשה. לאור הרצון של זיגמונט השלישי, מלך פולין למשול ברוסיה בעצמו, התומכים הרוסים עזבו את הפולנים, הם גורשו ממוסקבה ובסופו של דבר המטרות של המלחמה מצד פולין לא הושגו.
ראו גם

קרב קלושינו
מרים המגדלית בעלת התשובה (דונטלו)

| --- | --- |

 מידע כללי
 פַּסל:  דונטלו
 תאריך יצירה:  בין השנים 1453–1455
 טכניקה וחומרים:  עץ צפצפה לבנה.
 ממדים בס"מ
 גובה:  188
 נתונים על היצירה
 זרם אמנותי:  רנסאנס מוקדם 
 מיקום:  מוזיאון הדואומו פירנצה שבאיטליה
 
מרים המגדלית בעלת התשובה (באיטלקית: Maddalena penitente) הוא פסל מעץ צפצפה לבנה של הפסל דונטלו, שהושלם בין השנים 1453–1455 ומתאר את מרים המגדלית. הוא נחצב בגודל טבעי (גובה 188 ס"מ) ומוצג במוזיאון הדואומו בפירנצה.
היסטוריה ורקע

התיעוד אודות היצירה הוא מועט. הפסל הוזמן ככל הנראה עבור הבפטיסטריום של פירנצה, אם כי עובדה זו נתונה במחלוקת. האזכור המוקדם ביותר מתוארך לשנת 1500 ומציין כי הפסל הוצב בחזרה בבפטיסטריום של פירנצה, כנגד הקיר הדרום-מערבי. מאז הועבר הפסל מספר פעמים: בשנת 1688 הועבר לאחסון, בשנת 1735 הוחזר לבפטיסטריום כנגד הקיר הדרום-מזרחי ובשנת 1912 הוצב כנגד הקיר הדרום-מערבי.
היצירה ניזוקה בשנת 1966 עקב עליית נהר הארנו על גדותיו. תהליך השיקום חשף חלק מהפוליכרומים (אנ') וציפוי הזהב המקוריים של הפסל.
לאחר שיקומו, הועבר הפסל בשנת 1972 למוזיאון הדואומו.
התיארוך נקבע בעקיפין, ומתבסס על העתק משנת 1455 של האמן נרי די ביצ'י, שנמצא כעת במוזיאון באמפולי. דונטלו חזר לפירנצה בשנת 1453, ועל כן יצירת הפסל מתוארכת לבין השנים 1453–1455.
דונטלו ביצע את העבודה כשהיה בן יותר משישים, לאחר שבילה עשור פורה בפדובה. זקנתו ודעיכתו הפיזית השפיעו על בחירת הנושא, הקשור למוות. היצירה התקבלה בתדהמה עקב הריאליזם חסר התקדים שלה. אף על פי ש"מרים המגדלית בעלת התשובה" היה התיאור המקובל באמנות עבור דמויות רבות של מרים המגדלית, דמותה הכחושה והמרופטת בפסלו של דונטלו שונה מאוד מרוב התיאורים, המציגים צעירה יפהפייה שבריאותה כמעט מושלמת.
בהגיוגרפיה מימי הביניים בכנסיות המערביות (הכנסייה הקתולית והנצרות הפרוטסטנטית), התמזגה דמותה של מרים המגדלית, שעוד קודם לכן התמזגה עם שתי דמויות מן הבשורות: מרים מבית עניה ואנונימית חוטאת שמשחה את ישו בשמן, עם זו של מרים המצרית, אשר הייתה זונה לפני שחזרה בתשובה והתנזרה שלושים שנה במדבר. התיאור של דונטלו הושפע ככל הנראה מהתיאורים האורתודוקסים המזרחיים של מרים המצרית, המציגים דמות מוחלשת דומה. אי לכך, הוא התעלם מהאגדות המערביות שעל פיהן ניזונה מרים המצרית מדי יום מידי מלאכים במדבר.
תיאור היצירה

היסטוריון האמנות ג'ורג'ו וזארי מתייחס לפסל בספרו חיי הציירים, הפסלים והאדריכלים הדגולים ביותר: "באותו בפטיסטריום, מול קבר זה, ניתן לראות פסל מעץ מעשה ידיו של דונטלו עצמו, מרים המגדלית הקדושה בעלת התשובה, שהוא יפה מאוד ומבוצע היטב, שכן היא קמלה עקב צום והתנזרות במידה כזו שכל חלק מגופה משקף הבנה מושלמת ומלאה של האנטומיה האנושית".
מרים המגדלית מוצגת בתור נזירה זקנה ומקומטת, עומדת בתנוחת קונטרה פוסטו כשידיה שלובות בתפילה. עצמות הלחיים שלה גבוהות, היא גבוהה וחיננית ובעלת גוף שברור שהיה פעם מאוד יפה. אלא שהגוף קמל, החיים גבו ממנה את מחירם ונותרה בה רוחניות טהורה בלבד. שערה הארוך, שהוא מאפיין איקונוגרפי ידוע שלה, הוא למעשה לבושה היחיד. אפילו החגורה שלה היא למעשה שערה שכרוך סביבה. גם הבחירה בחומר ממנו עשוי הפסל: עץ, חומר אורגני פגיע שיכול להתרכך, נראית מתאימה כאן.
שערה נצבע באדום וזהב ועקבות לכך עדיין נותרו. מבטה עז וממוקד, ובו זמנית נראה כאילו עזבה את העולם הזה. כמו במקרה של חבקוק, הפסל מבטא את התעניינותו של דונטלו בפרטיה של הדמות, ובכך הוא שונה מן האמנות הגותית שהייתה לפניו, ומבטא את אהדת האנושות וההומניזם של הרנסאנס המוקדם. ידיה הארוכות כמעט יוצרות צורה של קתדרלה בעת מפגשן, רמז לכך שהיא דמות חשובה מאוד בנצרות, המסמלת את הכנסייה עצמה במובנים מסוימים.